rejauldu/bengali-wikipedia huggingface dataset:
নিমাড়ি, মধ্যপ্রদেশের দক্ষিণ-পশ্চিমে ত তথা ভারতের মধ্য-পশ্চিমাংশে অবস্থিত নিমাড় অঞ্চলের একটি প্রচলিত কথ্যভাষা৷ ভূখণ্ডটি মহারাষ্ট্র রাজ্যের উত্তরে ও মধ্যপ্রদেশের মালব অঞ্চলের দক্ষিণাংশে অবস্থিত৷  সাহিত্য নিমাড়ি ভাষার বিখ্যাত লেখক হলেন, গৌরীশঙ্কর শর্মা, রামনারায়ণ উপাধ্যায় প্রভৃৃতি৷https://web.archive.org/web/20131203040331/http://www.sumania.com/lang/allindi9.html নিমাড়ি ভাষা মুলত খরগাঁও, বরওয়ানি, হারদা ও খান্ডোয়া জেলাতে প্রচলিত৷ আঞ্চলিক ভাষাতে সাহিত্যচর্চায় রামনারায়ণ উপাধ্যায়, মহাদেব প্রসাদ চতুর্বেদী, প্রভাকর জ্বি দুবে, জীবন জোশী প্রমুখ লেখকদের অবদান অনস্বীকার্য৷ 'আম্মার বোল' প্রকাশনীর ভগবত গীতার অনুবাদ ও "মধ্য" হলো মহাদেব প্রসাদ চতুর্বেদী রচিত প্রথমদিকের দুটি নিমাড়ি ভাষার মহাকাব্য৷ প্রভাকর জ্বি দুবে ভারতীয় প্রধানমন্ত্রী সাহিত্যসম্মান পুরষ্কারপ্রাপ্ত৷ তিনি ওঁকারেশ্বর শিব জ্যোতির্লিঙ্গ স্থানের নিকটে অবস্থিত বড়োয়াহা নামক ছোট শহরের বাসিন্দা৷ তিনি একাধিক মঞ্চনাট্য ও অলংকৃৃত করেছেন৷ তিনি তার বিখ্যাত রচনা গাম্মাত স্বং এর জন্য স্মরণীয়৷ ইসুরি একাডেমী থেকে তিনি ঠুমকা বইটির জন্যও পুরষ্কৃত হন৷  বিতর্ক অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে নিমাড়িকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক নিমাড়িভাষীকে মুল হিন্দি ভাষার অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ নিমাড়ি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷  অঞ্চল এটি দক্ষিণ পশ্চিম মধ্যপ্রদেশের ভাষা৷ ভাষাটির বিস্তার তিনটি নিমাড় অঞ্চলের জেলা ও পার্শ্ববর্তী জেলাগুলিতে৷ মধ্যপ্রদেশ - ২২৯৩৮৪১  দেওয়াস জেলা - ৪৮৪৭০(৩.১০%)  ধার জেলা - ৩৩৪১২৮(১৫.২৯%)  ইন্দোর জেলা - ৪৫৪৯৫(১.৩৯%)  খরগাঁও জেলা - ৯৭০২৪১(৫১.৮০%)  বড়ওয়ানি জেলা - ৩৩০৩৫১(২৩.৮৪%)  আলিরাজপুর জেলা - ৩৪৮০(০.৪৮%)  খাণ্ডোয়া জেলা - ৫৩১৭০৮(৪০.৫৯%)  বুরহানপুর জেলা - ১৬৯৯০(২.২৪%)   তথ্যসূত্র   বিষয়শ্রেণী:ভারতের ভাষা বিষয়শ্রেণী:মধ্যপ্রদেশের সংস্কৃৃতি বিষয়শ্রেণী:কেন্দ্রীয় ইন্দো-আর্য ভাষাসমূহ বিষয়শ্রেণী:দেবনাগরী লিপিতে লেখা ভাষা
কিডস রাইটস ফাউন্ডেশন হল নেদারল্যান্ডসের আমস্টারডামে অবস্থিত একটি শিশুদের সহায়তা এবং অ্যাডভোকেসি সংস্থা। ফাউন্ডেশনটি ২০০৩ সালে মার্ক দুলার্ট এবং ইনেগ ইকিংক প্রতিষ্ঠা করেছিলেন। কিডস রাইটস রাশিয়া, ভারত, দক্ষিণ আফ্রিকা এবং ফিলিপাইন সহ বিশ্বের বেশ কয়েকটি দেশে স্বতন্ত্র স্থানীয় সহায়তা প্রকল্পের জন্য অর্থ সংগ্রহ করে।   বিবরণ  সংস্থাটি নোবেল শান্তি পুরস্কার বিজয়ী ডেসমন্ড টুটুকে উদ্ধৃত করে বলেছে, "কিডস রাইটস পুরোপুরি নির্বাককে কণ্ঠ দেওয়ার চেষ্টা করছে।"  সংস্থার লক্ষ্য হ'ল বিশ্বজুড়ে দুর্বল শিশুদের সহায়তা ও ক্ষমতায়ন করা, ছোট-ছোট স্থানীয় প্রকল্পগুলির জন্য তহবিল সংগ্রহ করা এবং আন্তর্জাতিক মিডিয়াগুলির মাধ্যমে শিশুদের অধিকারের জন্য সচেতনতা বৃদ্ধি করা।  শিশুদের অধিকারের পক্ষে ও দুর্বল শিশুদের অবস্থার উন্নতিতে উল্লেখযোগ্য অবদান রেখেছে এমন একটি শিশুকে সম্মান জানাতে ফাউন্ডেশনটি একটি বার্ষিক পুরস্কার, আন্তর্জাতিক শিশু শান্তি পুরস্কার প্রতিষ্ঠা করেছে। প্রথম শিশুদের শান্তিতে পুরস্কারটি ২০০৫ সালে মিখাইল গর্বাচেভ রোমে নোবেল ফর পিস সামিটের সময় নোবেল শান্তি পুরস্কার বিজয়ীদের বার্ষিক বৈঠক উপস্থাপন করেছিলেন। ১০,০০০ ডলার পুরস্কারটি মরণোত্তরভাবে দক্ষিণ আফ্রিকার এক ছেলে নকোসি জনসনকে দেওয়া হয়েছিল যিনি এইচআইভি / এইডস আক্রান্ত শিশুদের প্রতি দৃষ্টি আকর্ষণ করেছিলেন এবং এনকোসির হাভেন এতিমখানা স্থাপন করেছিলেন।  কিডস রাইটের জন্য তহবিল সংগ্রহের দাতব্য ইভেন্টগুলি নেদারল্যান্ডসে জাতীয়ভাবে টেলিভিশনে প্রচারিত হয়েছে এবং আন্দ্রেয়া বোসেলি, রোনান কেটিং, ইলস ডি ল্যাঞ্জ এবং সুগাবাবাসের মতো সুপরিচিত শিল্পীরা অভিনয় উপস্থাপনা করেছেন। কর্পোরেট স্পনসরগুলিতে ABN-AMRO, Akzonobel এবং Wilde Ganzen অন্তর্ভুক্ত।।  কিডড্রাইটস ফাউন্ডেশন কিডসারাইটস সম্পর্কিত নয়, একজন ইন্ডিয়ানাপলিস ভিত্তিক প্রকাশক এবং শিশু নির্যাতন প্রতিরোধ ও চিকিত্সার উপকরণ বিতরণকারী।   সূত্র    KidsRights ফাউন্ডেশন  শিশুদের শান্তির মূল্য  অ্যালেগোয়েডডোলেন.এনএল (ডাচ)  zQCentral.com (ডাচ)   তথ্যসূত্র
এমেমেম ফ্রান্সের লিওঁ ভিত্তিক এক অথবা একাধিক বেনামী পথশিল্পীর দল। তারা রাস্তায়, ফুটপাতে থাকা ফাটলে জ্যামিতিক মোটিফ যুক্ত মোজাইক তৈরি করে। এমেমেম সাধারণত রাতে সবার অগোচরে কাজ করে, পরদিন ভোরে তাদের শিল্পকর্ম সবার নজরে পরে। তারা ব্যক্তিগত পরিচয়, বয়স, লিঙ্গ প্রকাশ প্রত্যাখান করেছে। লিওঁর স্থানীয় বাসিন্দাদের কাছে "ফুটপাথের শল্যচিকিৎসক" নামে পরিচিত অজ্ঞাতনামা এমেমেমের মোজাইক শিল্প ফ্রান্সের লিওঁ ছাড়াও অন্যান্য শহরে এবং ফ্রান্সের গন্ডি পেরিয়ে স্পেন, ইতালি, সুইজারল্যান্ড, নরওয়ে, অস্ট্রেলিয়া, যুক্তরাজ্য ও আয়ারল্যান্ডের ফুটপাথেও পাওয়া গেছে। মোজাইক দিয়ে ফুটপাথের শৈল্পিক মেরামত ছাড়াও এমেমেম শিল্পকর্ম বিক্রি ও রেল স্টেশন অলংকরণের জন্য প্রসিদ্ধ।   শিল্প  থাম্ব|লিওঁ শহরের ফুটপাথে এমেমেম-এর অলংকরণ পথশিল্পী বা শিল্পীদের গোষ্টি, এমেমেম ফাটল ধরা ফুটপাথের উপরিভাগ এবং সম্মুখভাগে জ্যামিতিক মোটিফের সমন্বয়ে মোজাইক তৈরি করেন। তারা এই শিল্পটিকে "প্রত্যেকে পড়তে পারে এমন একটি কবিতা" এবং "শহরের স্মৃতি লিখে রাখার নোটবুক" হিসাবে বর্ণনা করে। এমেমেম তাদের নিজ শহর লিওঁর একটি গলির ফুটপাথে প্রথম মোজাইকের কাজ করে, ইতোমধ্যে তারা সিরামিক নিয়ে কাজ করছিল। ২০১৬ সাল থেকে, তারা ফ্রান্সের বিভিন্ন শহর জুড়ে রাস্তার মোজাইক তৈরি করেছে, এবং  স্পেনের বার্সেলোনা ( প্লাকা উরকুইনাওনা এবং সান্ট আন্তোনি সহ) ও মাদ্রিদ, ইতালির তুরিন, সুইজারল্যান্ডের জেনোভা, সিভিটাকাম্পোমারানো এবং টেরাসিনা; নরওয়ের অসলো, হামার এবং স্টাভাঞ্জার, অস্ট্রেলিয়ার মেলবোর্ন, স্কটল্যান্ডের অ্যাবারডিনে এবং আয়ারল্যান্ডে কার্লো শহরে এমেমেমদের মোজাইক দেখা গেছে।  তারা মোজাইক বানানোর নিজস্ব প্রক্রিয়াকে ফ্ল্যাকিং বলে থাকে। তাদের মোজাইকগুলি লিওঁঁর অলিগলিতে সহজে নজরে পরে এবং শহরের কিছু দর্শক ও পর্যটক পথিমধ্যে মোজাইকগুলির খোঁজ করেন। ২০২১ সালে, এমেমেমকে প্যারিসের দ্রুতগতির রেলসেবা গ্র্যান্ড প্যারিস এক্সপ্রেসের একটি স্টেশন অলংকরণের অনুমোদন দেয় গ্র্যান্ড প্যারিস সোসাইটি কর্তৃপক্ষ।  প্রদর্শনী  পথশিল্প ছাড়াও, তারা প্রদর্শনীর জন্য অতিরিক্ত শিল্পকর্ম তৈরি ও প্রদর্শন করেছ। এসব শিল্পকর্মের মধ্যে কিছু কাজ শিল্প সংগ্রাহকরা কিনেও নিয়েছে। ২০২১ সালে ফ্রান্সের লাভেরুনে আয়োজিত 'আর্ট এন জোন' উৎসবে এমেমের শিল্পীরা অর্থায়ন করেছিল। একইবছর অনুষ্ঠিত "সিরামিক নাও ২০২১" উৎসবে তারা নিজস্ব শিল্পকর্ম প্রদর্শন করে।   ব্যক্তিগত জীবন  এমেমেম ফ্রান্সের লিওঁর বাসিন্দা, লিওঁর নাগরিকরা তাদের পরিচায় দেয় "" নামে, যার অর্থ "ফুটপাথের শল্যচিকিৎসক"। ইসরাইয়েল ভিত্তিক সংবাদ পরিবেশনকারী ওয়াইনেটকে দেওয়া সাক্ষাৎকারে তারা "এমেমেম" ছদ্মনামের উৎস বর্ননা করেছে। তারা মোপেডে চড়ে মোজাইকের কাজ করতে যায়। চলার সময় মোপেডের ইঞ্জিন যে শব্দ করা তা শুনতে অনেকটা 'এমেমেম'-এর মত। নিজেদের পরিচয় গোপন রাখতে এবং সাধারণ জনগণের ধরা-ছোঁয়ার বাইরে থাকতে এরা গভীর রাতে কাজ করে। তারা ব্যক্তিগত অথবা দলগতভাবে রেডিও সাক্ষাৎকারের অনুরোধ প্রত্যাখ্যান করেছে। তাদের বয়স বা লিঙ্গ জানাতে অস্বীকার করেছে। সে বা তারা শুধুমাত্র ই-মেইলের মাধ্যমে প্রশ্নের উত্তর দিয়ে থাকেন। তারা "@ememem.flacking" অ্যাকাউন্টের মাধ্যমে ইনস্টাগ্রামে তাদের কাজের ছবি প্রকাশ করে।  তাদের ইন্সটাগ্রাম একাউন্টের ১৪৭,০০০-এর বেশি অনুসারি ছিল।   চিত্রশালা    তথ্যসূত্র    বহিঃসংযোগ       বিষয়শ্রেণী:বেনামী শিল্পী বিষয়শ্রেণী:২১শ শতাব্দীর ফরাসি শিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
পুদিয়া পারভাই () হচ্ছে ১৯৬৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এই চলচ্চিত্রটি ছিলো বাংলা চলচ্চিত্র শেষ অঙ্ক-এর পুনর্নির্মাণ। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, মনোরমা, নাগেশ, ভি কে রামস্বামী, এম আর রাধা এবং শওকর জনকী। চলচ্চিত্রটির কাহিনী হচ্ছে এরকম যে, একজন পুরুষের স্ত্রী মারা গেছেন এবং সেই পুরুষটির জীবনে একটি নারীবন্ধু আসে যার সঙ্গে পুরুষটি প্রেম করতে চায় ঠিক তখনই পুরুষটির মৃত স্ত্রী হঠাৎ এসে বলে যে সে মরেনি সে এখনো জীবিত, পুরুষটি বলে যে এটি তার স্ত্রী নয়, সে ছদ্মবেশী তবে পুরুষটির কথা কেউ বিশ্বাস করেনা।  এই চলচ্চিত্রটি অভিনেতা শিবাজি গণেশন নিজেই তার প্রযোজনা প্রতিষ্ঠান শিবাজি ফিল্মস দ্বারা প্রযোজনা করেছিলেন। সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন এবং টি. কে. রামমূর্তি এবং গীতিকার ছিলেন কন্নদাসন। ১৯৬৪ সালের ১২ই সেপ্টেম্বর তারিখে মুক্তি পাওয়া চলচ্চিত্রটি দর্শকপ্রিয়তা প্রাপ্তি সহ ভালো ব্যবসা করতে পেরেছিলো। তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের তামিল ভাষার চলচ্চিত্র বিষয়শ্রেণী:ভারতীয় রহস্য চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:জাহাজের পটভূমিতে চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র
অর্চনা ৩১ নট আউট হলো ২০২২ সালের একটি ভারতীয় মালয়ালম ভাষার হাস্যরসাত্মক নাট্য চলচ্চিত্র, যা রচনা ও পরিচালনা করেছেন অখিল অনিলকুমার এবং প্রযোজনা করেছেন মার্টিন প্রকাট, সিবি চাভারা ও রেঞ্জিথ নায়ার। চলচ্চিত্রটিতে অভিনয় করেছেন ঐশ্বর্যা লক্ষ্মী, ইন্দ্রানস, রমেশ পিশারোদি প্রমুখ।  চলচ্চিত্রটি ২০২২ সালের ১১ ফেব্রুয়ারি মুক্তি পায়।   অভিনয়ে   ঐশ্বর্যা লক্ষ্মী — অর্চনা  ইন্দ্রানস  রমেশ পিশারোদি  লুকমান আভারন  রাজেশ মাধবন  সুনীল সুগত  অঞ্জু জোসেফ — শরণ্য  হাকিম শাহজাহান  আজিজ নেদুমান্গদ  অঞ্জনা আপ্পুকুট্টন  রেঞ্জিথ শেখর নায়ার  শ্রুতি সুরেশ  এস.কে. মিনি  রেম্যা সুরেশ  জেমস ভার্গিস  দিলীপ মোহন  বিনোদ থমাস  অর্চনা অনিলকুমার  স্নেহা রেজি  থেনকাম মোহন  জয় পয়্যাপ্পিল্লি   মুক্তি  চলচ্চিত্রটি ২০২২ সালের ১১ ফেব্রুয়ারি মুক্তি পায়।   তথ্যসূত্র    বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:মালয়ালম ভাষার চলচ্চিত্র বিষয়শ্রেণী:২০২০-এর দশকের মালয়ালম ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র
তুরস্ক সময় ইউটিসি+০৩:০০ বছরব্যাপী পালন করা হয়ে থাকে। এই সময়টিকে তুরস্ক সময় (টিআরটি) বা তুর্কি সাতি লে (টিএসআই)-ও বলা হয়। এই সময়টি বর্তমানে আরব মান সময়, অধিকতর-পূর্ব ইউরোপীয় সময় এবং মস্কো সময় অঞ্চলের সময়ের সমান। তুরস্ক সময়কে ২০১৬ সালের ৮ই সেপ্টেম্বর তারিখে তুরস্ক সরকার গ্রহণ করেছিল। এটি ২০১৭ সালের অক্টোবর মাসে ইইটিতে ফিরে না আসা পর্যন্ত তুর্কি প্রজাতন্ত্রের উত্তর সাইপ্রাসে ব্যবহার করা হয়েছিল।  তথ্যসূত্র  বিষয়শ্রেণী:তুরস্কে সময়
আর্থার হিলার পেন (; জন্ম: ২৭ সেপ্টেম্বর ১৯২২ - ২৮ সেপ্টেম্বর ২০১০) ছিলেন একজন মার্কিন পরিচালক ও প্রযোজক। তিনি চলচ্চিত্র, টেলিভিশন ও মঞ্চ - তিন মাধ্যমেই কাজ করেছেন। পেন মঞ্চে দ্য মিরাকল ওয়ার্কার নাটক পরিচালনার জন্য ১৯৬০ সালে শ্রেষ্ঠ পরিচালনা বিভাগে টনি পুরস্কার অর্জন করেন। ১৯৬০-এর দশক জুড়ে একাধিক সমাদৃত চলচ্চিত্র নির্মাণ করেন, তন্মধ্যে রয়েছে নাট্যধর্মী দ্য মিরাকল ওয়ার্কার (১৯৬২), জীবনীমূলক অপরাধধর্মী বনি অ্যান্ড ক্লাইড (১৯৬৭), হাস্যরসাত্মক অ্যালিসেস রেস্টুরেন্ট (১৯৬৯)। এই তিনটি চলচ্চিত্রের জন্য তিনি তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি পশ্চিমা ঘরানার লিটল বিগ ম্যান (১৯৭০) ছবিতে কাজ করে সকলের নজর কাড়েন।  ১৯৭০-এর দশকের মাঝামাঝি সময়ে তার উদ্যমে ঘাটতি দেখা যায়। ১৯৯০-এর দশকে তিনি মঞ্চ ও টেলিভিশন পরিচালনা ও প্রযোজনায় মনোযোগ দেন এবং অপরাধমূলক ধারাবাহিক ল অ্যান্ড অর্ডার-এর নির্বাহী প্রযোজকের দায়িত্ব পালন করেন।   প্রারম্ভিক জীবন  পেন ১৯২২ সালের ২৭শে সেপ্টেম্বর পেন্সিলভেনিয়ার ফিলাডেলফিয়ায় এক রুশ ইহুদি পরিবারে জন্মগ্রহণ করেন। তার পিতা হ্যারি পেন একজন ঘড়ি নির্মাতা এবং মাতা সোনিয়া গ্রিনবার্গ একজন সেবিকা ছিলেন। তার ছোট ভাই আরভিং পেন একজন সফল ফ্যাশন আলোকচিত্রী।   মৃত্যু  পেন হৃদরোগে আক্রান্ত হয়ে ২০১০ সালের ২৮শে সেপ্টেম্বর তার ৮৮তম জন্মদিনের পরের দিন নিউ ইয়র্ক সিটির ম্যানহাটনে মৃত্যুবরণ করেন।   তথ্যসূত্র    বহিঃসংযোগ          বিষয়শ্রেণী:১৯২২-এ জন্ম বিষয়শ্রেণী:২০১০-এ মৃত্যু বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:ফিলাডেলফিয়ার চলচ্চিত্র পরিচালক বিষয়শ্রেণী:ফিলাডেলফিয়ার ব্যবসায়ী বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন মঞ্চ পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন টেলিভিশন পরিচালক বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:টনি পুরস্কার বিজয়ী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:সম্মানসূচক স্বর্ণ ভল্লুক প্রাপক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
রেডিও লুম্বিনি (নেপালি:रेडियो लुम्बिनी) একটি নেপালি রেডিও স্টেশন। এটি ১০ ফেব্রুয়ারি ২০০০-এ সম্প্রচার শুরু করে এবং স্থানীয়ভাবে অর্থায়ন করা হয়। এটি দক্ষিণ এশিয়ার প্রথম সমবায় রেডিও এবং নেপালের প্রথম গ্রামীণ রেডিও স্টেশন হিসেবে পরিচিত। এটি এফএম ৯৬.৮ মেঘাহার্টে চলে। রেডিও লুম্বিনি দিনে ১৮ ঘন্টা প্রচার করে এবং সামাজিক, সাংস্কৃতিক এবং পরিবেশ সচেতনতা সম্পর্কিত অনুষ্ঠান তৈরি করে। মূল স্টেশনটি লুম্বিনি প্রদেশের মণিগ্রাম শহরের কাছে অবস্থিত।      আরো দেখুন    নেপালের এফএম রেডিও স্টেশনগুলির তালিকা   তথ্যসূত্র   বিষয়শ্রেণী:নেপালের রেডিও স্টেশন  বিষয়শ্রেণী:২০০০-এ প্রতিষ্ঠিত রেডিও স্টেশন বিষয়শ্রেণী:২০০০-এ নেপালে প্রতিষ্ঠিত
বিশ্রামপুর () ভারতের ছত্তিসগড় রাজ্যের সুরগুজা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বিশ্রামপুর শহরের জনসংখ্যা হল ১২,৩৬৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে বিশ্রামপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
Usage    Compact   {{ userbox-2 | side-box 1 color | main box color | ID/icon 1 | message | ID/icon 2 | border color (defaults to same as side-box 1) | side-box 2 color (defaults to same as side-box 1) }}   Extended   {{ userbox-2 | float    =  | border-c = border color | border-s = border width  | id1      = side-box 1 content | id1-c    = side-box 1 colour | id1-s    = side-box 1 font size | id1-fc   = side-box 1 font color | id1-op   = side-box 1 CSS properties  | info     = main box content | info-c   = main box colour | info-s   = main box font size | info-fc  = main box font color | info-lh  = main box line height | info-p   = main box padding | info-op  = main box CSS properties  | id2      = side-box 2 content | id2-c    = side-box 2 colour | id2-s    = side-box 2 font size | id2-fc   = side-box 2 font color | id2-op   = side-box 2 CSS properties  | usercategory  = user category (optional) | usercategory2 = user category (optional) }}  If border-c is not specified, id1-c will be used  All parameters are optional   See also
পাপুয়া নিউ গিনি পুরুষ ক্রিকেট দল ২০২১ সালের সেপ্টেম্বর মাসে নেপাল ও মার্কিন যুক্তরাষ্ট্রের বিরুদ্ধে দুটি করে একদিনের আন্তর্জাতিক (ওডিআই) ক্রিকেট ম্যাচ খেলার জন্য ওমান সফর করে। ম্যাচগুলো তিনটি দলের জন্যই ২০১৯-২০২৩ আইসিসি পুরুষ ক্রিকেট বিশ্বকাপ লিগ ২-এর সিরিজের প্রস্তুতি হিসেবে গণ্য হয় যা পরবর্তীতে ওমানেই অনুষ্ঠিত হয়।  দুই সিরিজ মিলিয়ে চারটি ম্যাচের প্রতিটিতে পাপুয়া নিউ গিনি পরাজিত হয়।  মার্কিন যুক্তরাষ্ট্র বনাম পাপুয়া নিউ গিনি  দলীয় সদস্য    সৌরভ নেত্রাবলকর (অধি.)  অ্যারন জোনস (সহ-অধি.)  অভিষেক পরাডকর  এলমোর হাচিনসন  করিমা গোরে  গজানন্দ সিং  জসদীপ সিং  জাসকরন মালহোত্রা (উই.)  ডমিনিক রিখি  নোস্তুশ কেনজিগে  নিসর্গ প্যাটেল  মোনংক প্যাটেল (উই.)  সুশান্ত মোদানি  স্টিভেন টেলর (উই.) আসাদুল্লাহ ভালা (অধি.)  চার্লস আমিনি (সহ-অধি.)  কাবুয়া ভাগি মোরেয়া  কিপলিন দোরিগা (উই.)  গাউদি তোকা  চাদ সোপার  জেসন কিলা  জ্যাক গার্ডনার  টনি উরা  ডেমিয়েন রাভু  নরম্যান ভানুয়া  নোসাইনা পোকানা  লেগা সিয়াকা  সাইমন আতাই (উই.)  সেসে বাউ  হিরি হিরি  ওডিআই সিরিজ ১ম ওডিআই  ২য় ওডিআই  নেপাল বনাম পাপুয়া নিউ গিনি  দলীয় সদস্য    জ্ঞানেন্দ্র মল্ল (অধি.) (উই.)  দীপেন্দ্র সিং আইরি (সহ-অধি.)  অবিনাশ বোহরা  আরিফ শেখ  আসিফ শেখ  (উই.)  করণ খত্রী ক্ষেত্রী  কুশল ভুর্তেল  কুশল মল্ল   গুলশান ঝা  পবন সররাফ  বিক্রম সোব  বিনোদ ভণ্ডারি (উই.)  রোহিত কুমার পৌডেল  শরদ ভেষাবকর  সন্দীপ লামিছানে  সুশান ভারি  সোমপাল কামি  আসাদুল্লাহ ভালা (অধি.)  চার্লস আমিনি (সহ-অধি.)  কাবুয়া ভাগি মোরেয়া  কিপলিন দোরিগা (উই.)  গাউদি তোকা  চাদ সোপার  জেসন কিলা  জ্যাক গার্ডনার  টনি উরা  ডেমিয়েন রাভু  নরম্যান ভানুয়া  নোসাইনা পোকানা  লেগা সিয়াকা  সাইমন আতাই (উই.)  সেসে বাউ  হিরি হিরি  ওডিআই সিরিজ ১ম ওডিআই  ২য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে মার্কিন যুক্তরাষ্ট্র সিরিজের প্রধান পাতা   ইএসপিএনক্রিকইনফোতে নেপাল সিরিজের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:২০২১-এ নেপালি ক্রিকেট বিষয়শ্রেণী:২০২১-এ পাপুয়া নিউগিনীয় ক্রিকেট বিষয়শ্রেণী:নেপাল ক্রিকেট দলের বিদেশ সফর
ফেলিপে ওলিভারেস রোহাস (; ৫ ফেব্রুয়ারি ১৯১০ – ?; ফেলিপে ওলিভারেস নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।  ১৯২৯–৩০ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তের হয়ে মাত্র ১ মৌসুম অতিবাহিত করার পর অবসর গ্রহণ করেছিলেন।  ১৯৩০ সালে, ওলিভারেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ১ ম্যাচে অংশগ্রহণ করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।  ব্যক্তিগত জীবন ইলারিও লোপেস গার্সিয়া ১৯১০ সালের ৫ই ফেব্রুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন।  পরিসংখ্যান আন্তর্জাতিক  দল  সাল  ম্যাচ  গোল মেক্সিকো  ১৯৩০  ১  ০ সর্বমোট  ১  ০  তথ্যসূত্র  বহিঃসংযোগ      বিষয়শ্রেণী:১৯১০-এ জন্ম বিষয়শ্রেণী:মেক্সিকীয় ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:১৯০৫-এ জন্ম বিষয়শ্রেণী:মেক্সিকোর অলিম্পিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:১৯২৮ গ্রীষ্মকালীন অলিম্পিকের ফুটবলার
শেখ মুহাম্মাদ বিন খলিফা মসজিদ হলো সেশেলসের রাজধানী ভিক্টোরিয়ার বেল এয়ার জেলায় অবস্থিত একটি মসজিদ।   ইতিহাস  ১৯৮২ সালের সেপ্টেম্বরে সেশেলসের প্রথম মসজিদ হিসেবে এটি নির্মিত হয়েছিল। যা পরবর্তীতে ২০১৩ সালে পুনঃনির্মাণ করা হয়।   স্থাপত্য শৈলী  মসজিদটির একটি সোনালি গম্বুজ রয়েছে। মসজিদের মুসল্লি ধারণ ক্ষমতা ৬০০ জন।   আরও দেখুন   সেশেলসে ইসলাম   তথ্যসূত্র   বিষয়শ্রেণী:১৯৮২-এ সেশেলসে প্রতিষ্ঠিত বিষয়শ্রেণী:সেশেলসের ভিক্টোরিয়ায় অবস্থিত ভবন ও স্থাপনা বিষয়শ্রেণী:সেশেলসে ইসলাম বিষয়শ্রেণী:১৯৮২-এ সম্পন্ন মসজিদ বিষয়শ্রেণী:সেশেলসের ধর্মীয় ভবন ও স্থাপনা
থাম্ব|227x227px| রাসেলের উদয় কাল (সাতারা, মহারাষ্ট্র) অলিগোডন টিনিওলাটুস বা রাসেলের উদয় কাল, এক প্রজাতির অবিষাক্ত সাপ, যা এশিয়াতে পাওয়া যায়। বহুমুখী কুকরি বা রাসেলের কুকরি নামেও পরিচিত।   বিতরণ  এই সাপ ভারত, পাকিস্তান, শ্রীলঙ্কা, দক্ষিণ তুর্কমেনিস্তান, পূর্ব ইরান, আফগানিস্তান, বাংলাদেশে (উপ-প্রজাতি: ফার্সিয়াটাস) দেখা যায়।   তথ্যসূত্র    Bauer, A.M. 2003 On the status of the name Oligodon taeniolatus (Jerdon, 1853) and its long-ignored senior synonym and secondary homonym, Oligodon taeniolatus (Daudin, 1803). Hamadryad 27: 205–213.  Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.  Dotsenko I B 1984 Morphological characters and ecological peculiarities of Oligodon taeniolatus (Serpentes, Colubridae). Vestnik Zoologii 1984 (4): 23-26  Jerdon,T.C. 1853 Catalogue of the Reptiles inhabiting the Peninsula of India. Part 2. J. Asiat. Soc. Bengal xxii: 522-534 [1853]  Wall, Frank 1921 Ophidia Taprobanica or the Snakes of Ceylon. Colombo Mus. (H. R. Cottle, govt. printer), Colombo. xxii, 581 pages   বহিঃসংযোগ   http://members.fortunecity.com/ukp001/naja/colubridae/oligodon_taeniolatus.htm     http://itgmv1.fzk.de/www/itg/uetz/herp/photos/Oligodon_taeniolatus.jpg   http://itgmv1.fzk.de/www/itg/uetz/herp/photos/Oligodon_taeniolatus2.jpg   http://itgmv1.fzk.de/www/itg/uetz/herp/photos/Oligodon_taeniolatus3.jpg   http://itgmv1.fzk.de/www/itg/uetz/herp/photos/Oligodon_taeniolatus4.jpg   http://itgmv1.fzk.de/www/itg/uetz/herp/photos/Oligodon_taeniolatus5.jpg  http://reptile-database.reptarium.cz/species?genus=Oligodon&species=taeniolatus  http://www.indiansnakes.org/content/russells-kukri  বিষয়শ্রেণী:পাকিস্তানের সরীসৃপ বিষয়শ্রেণী:আফগানিস্তানের সরীসৃপ বিষয়শ্রেণী:১৮৫৩-এ বর্ণিত সরীসৃপ
বিশ্ব ডিজিটাল গ্রন্থাগার (ডব্লউডিএল) একটি আন্তর্জাতিক ডিজিটাল গ্রন্থাগার যা ইউনেস্কো এবং মার্কিন যুক্তরাষ্ট্রের লাইব্রেরি অব কংগ্রেস দ্বারা পরিচালিত হয়।  ডাব্লুডিএল তার মিশন হচ্ছে আন্তর্জাতিক এবং আন্তঃসাংস্কৃতিক বোঝার উন্নয়ন, ইন্টারনেটে বিভিন্ন সাংস্কৃতিক ভলিউম এবং বিষয়বস্তুর প্রসারিত করা, শিক্ষাবিদ, পণ্ডিত ও সাধারণ শ্রোতাদের জন্য সাহায্যের উপায় বের করা, এবং অংশীদার প্রতিষ্ঠানগুলির মধ্যে এবং দেশসমূহের মধ্যে ডিজিটাল বিভেদ সঙ্কুচিত করার ক্ষমতা বৃদ্ধি করা। এটি ইন্টারনেটে নন-ইংরেজি ও নন-পশ্চিমা পরিমাণ প্রসারিত করার লক্ষ্য, এবং পণ্ডিত গবেষণায় অবদান রাখে। গ্রন্থাগার বিশ্বজুড়ে সংস্কৃতির থেকে গুরুত্বপূর্ণ প্রাথমিক উপকরণ, পাণ্ডুলিপি, মানচিত্র, বিরল বই, বাদ্যযন্ত্র স্কোর, রেকর্ডিং, চলচ্চিত্র, প্রিন্ট, ফটোগ্রাফ, স্থাপত্য আঁকা, এবং অন্যান্য গুরুত্বপূর্ণ সাংস্কৃতিক সামগ্রীসহ বিনামূল্যে এবং বহুভাষী ফরম্যাটে ইন্টারনেটে উপলব্ধ করতে ইচ্ছুক।  ডাব্লুডিএল ১,২৩৬টি আইটেম দিয়ে খোলা হয়েছে। ২০১৭ সালের মাঝামাঝি দিকে, এটি প্রায় ২০০০টি দেশের ১৬,০০০ টিরও বেশি আইটেম তালিকাভূক্ত করে, যা ৮,০০০ খ্রিষ্টপূর্বাব্দে ফিরে আসে।   তথ্যসূত্র    বহিঃসংযোগ   বিশ্ব ডিজিটাল গ্রন্থাগার  বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি বিষয়শ্রেণী:লাইব্রেরি অব কংগ্রেস   বিষয়শ্রেণী:ইউনেস্কো বিষয়শ্রেণী:সমষ্টি ভিত্তিক ডিজিটাল গ্রন্থাগার বিষয়শ্রেণী:আমেরিকান ওয়েবসাইট বিষয়শ্রেণী:ওয়ার্ল্ড ডিজিটাল লাইব্রেরি
thumb|সরো রেলওয়ে স্টেশন সোরো () ভারতের ওড়িশা রাজ্যের বালেশ্বর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩ মিটার (৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সোরো শহরের জনসংখ্যা হল ২৭,৭৯৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সোরো এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
thumb|নাতির সাথে ঐতিহ্যবাহী ফিরান পরিহিত প্রবীণ কাশ্মীরি ফিরান বা ফেরান  হল কাশ্মীর উপত্যকায় পুরুষ এবং স্ত্রী উভয়ের পরিধানযোগ্য ঐতিহ্যবাহী পোশাক।  ফিরান দুটি আলখাল্লা জাতীয় পোশাক নিয়ে গঠিত, একটি অপরটির উপরে থাকে। ঐতিহ্যবাহী ফিরান পায়ের পাতা পর্যন্ত প্রসারিত থাকে, যেটি ১৯ শতকের শেষের দিক পর্যন্ত জনপ্রিয় ছিল।  তবে, ফিরানের একটি অপেক্ষাকৃত আধুনিক প্রকরণ হাঁটুর নিচে পর্যন্ত প্রসারিত থাকে, এটি আফগানিস্তানে পরিহিত পোশাকের ধরনে একটি সুথানের (শালওয়ারের ঢিলে ঢালা রূপ) ওপর পরা হয়।  সুথানের ওপর দীর্ঘ ফিরান পরিধান করা ঐচ্ছিক, কারণ ঐতিহ্য অনুযায়ী ফিরানের সাথে কোন নিম্নাঙ্গের পোশাক পরা হয় না। চিরায়ত ফিরানগুলি পাশের দিকে কাটা থাকেনা।  কিছু সূত্র অনুযায়ী, ১৫৮৬ সালে মুঘল সম্রাট আকবর উপত্যকাটি জয় করার পর সেখানে ফিরান পোশাকটি চালু করা হয়েছিল।  গ্রীষ্মে, সুতোর তৈরি ফিরান ব্যবহার করা হয়, কিন্তু শীতকালে ব্যবহারের ফিরান পশম দিয়ে তৈরি হয়, বিশেষত তুষারপাতের সময় শরীরকে ঢেকে রাখা এবং ঠান্ডা থেকে রক্ষা করা এর কাজ। এই পোষাকগুলি কাশ্মীর উপত্যকার বাসিন্দারা এবং চেনাব উপত্যকায় বসবাসকারী  কাশ্মীরি জনগণ ব্যবহার করে। thumb|চেনাব উপত্যকার ডোডা জেলায় ফিরান পরিহিত এক যুবক  ব্যুৎপত্তি 'ফিরান' শব্দের উৎপত্তি সম্পর্কে ঐক্যমত্য নেই। তবে, মনে হয় এই শব্দটি ফার্সি শব্দ 'পেরাহান' থেকে এসেছে যার অর্থ শার্ট। এই পোশাকটি কাশ্মীরে পনেরো শতকের আগে থেকেই প্রচলিত ছিল। আরো দেখুন  কাশ্মীরি জনগণ  সালোয়ার-কামিজ  তথ্যসূত্র  বিষয়শ্রেণী:ভারতীয় পোশাক বিষয়শ্রেণী:জম্মু ও কাশ্মীরের সংস্কৃতি বিষয়শ্রেণী:কাশ্মীর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__পশ্চিমবঙ্গের রাজনীতি-এ পুনর্নির্দেশ করা হল।  —শাকিল (আলাপ · অবদান) ০৯:৩৫, ১ নভেম্বর ২০২৪ (ইউটিসি) :পশ্চিমবঙ্গ আইনসভা   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () খুবই সংক্ষিপ্ত নিবন্ধ, আর ইংরেজি :en:West Bengal Legislature বর্তমানে :en:West Bengal নিবন্ধে পুনর্নির্দেশিত। সুতরাং এই বাংলা নিবন্ধকে পশ্চিমবঙ্গের রাজনীতি নিবন্ধে পুনর্নির্দেশের প্রস্তাব রইল, যেখানে বিধানসভা, রাজ্যপাল ও প্রাক্তন বিধান পরিষদ নিয়ে আলোচনা রয়েছে। এসবিবি১৪১৩ (আলাপ • অবদান • অনুবাদ করা নিবন্ধ) ০৩:৫২, ২৫ অক্টোবর ২০২৪ (ইউটিসি)  পুনর্নির্দেশ-এ  – তুহিন (বার্তা • অবদান) ১২:৪৬, ২৯ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ব্যারো বিন্দু () উত্তর মহাসাগরের তীরে উত্তর আলাস্কায় অবস্থিত মার্কিন যুক্তরাষ্ট্রের সর্ব-উত্তর বিন্দু। উত্তর মহাসাগরে অভিযান ও ঐ অঞ্চলের বিমান পরিবহনে এলাকাটি গুরুত্বপূর্ণ। বিন্দুটি ১৫ কিমি দক্ষিণ-পশ্চিমে আলাস্কার ব্যারো শহর অবস্থিত। বিন্দুটি থেকে উত্তর মেরুর দূরত্ব ২০৭৮ কিলোমিটার। ১৮২৫ সালে ব্রিটিশ পর্যটক ফ্রেডেরিক বিচি প্রথম ইউরোপীয় হিসেবে এলাকাটি দেখেন এবং ব্রিটিশ ভূগোলবিদ স্যার জন ব্যারো-র নামে এর নামকরণ করেন। এখানে বছরে মাত্র দুই-তিন মাস বাদে বাকী সময়টুকু সাগর জমে থাকে। তবে সম্ভবত সাম্প্রতিক বৈশ্বিক উষ্ণায়নের কারণে এই সময়ের পরিমাণ বাড়ছে। এখান থেকে ১৯৬০ ও ১৯৭০-এর দশকে মার্কিন যুক্তরাষ্ট্র দুইটি গবেষণা রকেট উৎক্ষেপণ করে। বর্তমানে এটি একটি বিশ্ব আবহমন্ডলীয় নজরদারি (Global Atmosphere Watch) কেন্দ্র।   গ্যালারি   বিষয়শ্রেণী:আলাস্কা